ऐसे ही कुछ नियम-कायदों के बारे में आजकल राजस्थान आनेवाले पर्यटकों को अवगत कराया जा रहा है ताकि पर्यटक स्थानीय संस्कृति का अनादर न कर सकें.

पिछले दिनों राज्य में एक इस्राइली दंपति द्वारा हिंदू रीति-रिवाज़ से विवाह करने के बाद एक दूसरे का चुंबन करने और फ़िनलैंड की एक महिला के पुष्कर की सड़कों पर नग्न होकर निकलने के मामले ने विवाद का रूप ले लिया था.

इन्हीं को ध्यान में रखते हुए इस तरह के निर्देश जारी किए जा रहे हैं.

आधिकारिक हवाले से बताया गया है कि हिदायतों वाली इस सूची को अजमेर ज़िले के स्थानीय प्रशासन ने तैयार किया है ताकि क्षेत्र में आने वाले पर्यटकों को स्थानीय संस्कृति के बारे में अवगत कराया जा सके.

अजमेर शहर के एसडीएम, पृथ्वीराज संखला ने बीबीसी को बताया, "हमने शहर के तमाम होटलों और रेस्टोरेंट चलानेवालों को हिदायत दे दी है कि वहाँ आने वाले सभी पर्यटकों को आते ही 20 पृष्ठों वाली यह निर्देश पुस्तिका दे दी जाए."

हिदायतें

स्थानीय प्रशासन के इन निर्देशों में तमाम बातें बताई गई हैं. मसलन, 

-पुरुष किसी भी सार्वजनिक स्थान पर महिलाओं को नहीं छू सकते हैं. यहाँ तक कि अगर महिला लाचार या बुज़ुर्ग न हो तो कार आदि से बाहर निकलते समय भी उनकी मदद न करें.

-भारतीय संस्कृति के अनुसार....महिलाओं की संगत महिलाओं के साथ और पुरुषों की पुरुषों के साथ ही सही लगती है.

-एशिया महाद्वीप में विवाहित जोड़े सार्वजनिक स्थलों पर आपस में न तो हाथ थामते हैं, न ही चुंबन करते हैं और न ही गले मिलते हैं. यहाँ तक कि रेलवे स्टेशनों और हवाईअड्डों पर भी ऐसी गतिविधियों का कोई तुक नहीं है.

-सामान्य तौर पर किसी महिला का सड़कों पर किसी अपरिचित से बातचीत करना अनुचित है.

-सार्वजनिक स्थलों पर शराब पीना या फिर धूम्रपान करना किसी भी स्थिति में अनैतिक माना जाएगा और ऐसा स्वीकार्य नहीं है. 



एसडीएम संखला बताते हैं, "होटलों और अतिथि-गृहों के मालिकों को निर्देश दे दिए गए हैं कि वे रिसेप्शन पर इस नियमावली के प्रमुख बिंदुओं को लिखकर चिपकवाएं और यह सुनिश्चित करें कि सभी पर्यटक यह विवरण लिखकर अपने पास रखें."

उन्होंने बताया कि निर्देशों की इस पुस्तिका को जर्मन, हिब्रू और फ्रेंच भाषाओं में भी प्रकाशित किया गया है.

इसके अतिरिक्त होटलों में दी जाने वाली रसीदों के पीछे की तरफ प्रमुख निर्देशों को छापा जाएगा.

हालांकि उन्होंने बताया कि इन बातों को केवल सामान्य... \n\nउपरोक्त लेख के लिए मुझे एक अच्छा शीर्षक दें।
राजस्थान में पर्यटकों के लिए नई हिदायतें